Αυτό το λήμμα αφορά το **τμήμα καλαθοσφαίρισης ανδρών** του Ιπποκράτη Κω.  Για τον ευρύτερο σύλλογο, δείτε: Α.Σ. Κώων Ιπποκράτης.  

Ο **Αθλητικός Σύλλογος Κώων «Ο Ιπποκράτης»** είναι ελληνικό αθλητικό σωματείο που δραστηριοποιείται στο νησί της Κω, ένα από τα Δωδεκάνησα. Επίσημο έτος ίδρυσής του είναι το 1978. Αντλεί το όνομά του από τον Ιπποκράτη τον Κώο, αρχαίο κάτοικο του νησιού που χαρακτηρίζεται συχνά για τη συνεισφορά του στην επιστήμη ως «Πατέρας της Ιατρικής».

Το τμήμα ανδρικής καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα όλων των τμημάτων καλαθοσφαίρισης του Ιπποκράτη αποτελεί το Δημοτικό Κλειστό Γυμναστήριο Κω, χωρητικότητας περίπου 250 καθήμενων θεατών. Καλλιεργεί τόσο ομάδα ενηλίκων, όσο και ακαδημίες νεαρότερων ηλικιακά αθλητών. Οι αθλητές του αγωνίζονται με χρώματα το κόκκινο, το λευκό και συμπληρωματικά το μαύρο.

Ιστορική αναδρομή
-----------------

Ο κωακός σύλλογος ιδρύθηκε το 1978 από μια ομάδα ανθρώπων με ενθουσιασμό για την καλαθοσφαίριση. Την πρώτη δεκαπεντατία της ύπαρξής του περιορίστηκε στα τοπικά Πρωταθλήματα Δωδεκανήσων.

### Πρώτες διακρίσεις (1990 - 2000)

Η ομάδα αναδείχθηκε για πρώτη φορά στην ιστορία της Πρωταθλήτρια Δωδεκανήσων τη χρονιά 1992-93. Στη συνέχεια, μετά από διαδικασία μπαράζ κατάφερε με νίκη στο Κλειστό Γυμναστήριο του Σπόρτιγκ στα Πατήσια να κερδίσει την πρώτη της άνοδο στη Γ' Εθνική Κατηγορία. Προπονητής ήταν την περίοδο αυτή ο Μιχάλης Καπλανίδης, υπεύθυνος ο Μόσχος Χρύσης και έφορος ο Ηλίας Γερογιάννης. Το ρόστερ συνέθεταν αποκλειστηκα Κώες αθλητές, ορισμένοι από τους οποίους παρέμειναν για πολλά χρόνια στο σύλλογο και ως προπονητές μετέπειτα.

Ο Ιπποκράτης δεν κατάφερε να παραμείνει στο επίπεδο των εθνικών κατηγοριών παρά μία χρονιά και την περίοδο 1994-95 επέστρεψε στο οικείο του τοπικό πρωτάθλημα. Ωστόσο, και πάλι με προπονητή τον Καπλανίδη, κατέλαβε εκ νέου την πρώτη θέση στα Δωδεκάνησα. Στη συνέχεια πέρασε με επιτυχία και τη διαδικασία των μπαράζ, επιστρέφοντας άμεσα στη Γ' Εθνική.

Η επόμενη διάκριση ήρθε για την ομάδα την περίοδο 1996-97 οπότε και αναδείχθηκε για τρίτη φορά Πρωταθλήτρια Δεωδεκανήσου. Αυτή τη φορά, όμως, έχασε την άνοδο αφού στα μπαράζ ανθεκτικότερος ήταν ο Όμηρος Καλλιμασιάς.

### Η συνέχεια (2000 - 2015)

Την αγωνιστική περίοδο 2002-03 ο Ιπποκράτης προσέθεσε το τέταρτο Πρωτάθλημα Δωδεκανήσου στην τροπαιοθήκη του. Στη συνέχεια μέσω διαδικασίας μπαράζ πέτυχε την επιστροφή του στο Πρωτάθλημα της Γ' Εθνικής Κατηγορίας μετά από απουσία επτά ετών. Την επόμενη χρονιά, λοιπόν, ήταν η μία από τις 14 ομάδες που συνέθεσαν το 2ο Όμιλο Νότου διεκδικώντας την παραμονή και την άνοδο στο αμέσως ανώτερο επίπεδο. Μετά την ολοκλήρωση της τελευταίας αγωνιστικής βρέθηκε να ισοβαθμεί με το Μίνωα, έχοντας συλλέξει 8 νίκες και 16 ήττες. Τελικά κατετάγη χαμηλότερα από τον τελευταίο, και συγκεκριμένα στην 11η θέση, εντός της ζώνης του υποβιβασμού.

Την αγωνιστική περίοδο 2007-08 ο σύλλογος από την Κω κατέκτησε για πέμπτη φορά στην ιστορία του την κορυφή του Πρωταθλήματος Δωδεκανήσου και, στη συνέχεια, πήρε επιτυχώς το τέταρτο εισιτήριό του για τη Γ' Εθνική. Για άλλη μια φορά εντάχθηκε στο 2ο Όμιλο Νότου, που την περίοδο 2008-09 συγκρότησαν 14 σύλλογοι της νότιας Ελλάδας και της Αττικής. Ο απολογισμός της χρονιάς ήταν 7 νίκες, 18 ήττες και ένας μηδενισμός, με τον Ιπποκράτη να υποβιβάζεται μετά την κατάληψη της 13ης και προτελευταίας θέσης στην τελική βαθμολογία.

Το Νοέμβριο του 2011 ο Ιπποκράτης στέφθηκε για πρώτη φορά στην ιστορία του Κυπελλούχος Δωδεκανήσου. Στο Μεγάλο Τελικό που έλαβε χώρα στην Κω, κέρδισε τον Ιβίσκο Ρόδου με σκορ 55-54. Προπονητής της ομάδας ήταν Πρόδρομος Κανενόπουλος με συνεργάτη το Μιχάλη Πλατέλλα.

Την αγωνιστική περίοδο 2012-13, με προπονητή το Δημήτρη Δρόσο και βοηθό το Γιάννη Καπερώνη, ο Ιπποκράτης προσέθεσε ένα ακόμη Πρωτάθλημα Δωδεκανήσου στην τροπαιοθήκη του. Τον Ιούνιο προσπάθησε να διεκδικήσει την επιστροφή του στη Γ' Εθνική, μέσω του Ειδικού Πρωταθλήματος Ανόδου μεταξύ των ομάδων που πρώτευσαν στις διοργανώσεις των νησιωτικών Τοπικών Επιτροπών της Ομοσπονδίας. Τέθηκε αντιμέτωπος με τον Παλλεσβιακό, τον Ίκαρο Ικαρίας, τον Πανναξιακό και το Βούρειο Χίου, χωρίς να καταφέρει στο τέλος να πετύχει το στόχο του (στην κυριολεξία για ένα καλάθι), εφόσον κατετάγη στη 2η θέση με 3 νίκες και 1 ήττα.

Τον Αύγουστο του 2013 την τεχνική ηγεσία της ομάδας ανέλαβε ο Μιχάλης Πλατέλλας. Την περίοδο 2013-14 ο Ιπποκράτης δήλωσε κανονικά συμμετοχή στο τοπικό πρωτάθλημα. Εντούτοις απουσίασε από δύο αγώνες και οι δύο μηδενισμοί σήμαιναν και την αποβολή του από τη Β' Φάση του Πρωταθλήματος.

### Ανοδική πορεία (2015 - σήμερα)

Τον Απρίλιο του 2015 ο Ιπποκράτης κατέκτησε το έβδομο Πρωτάθλημα Δωδεκανήσου της ιστορίας του. Στον Τελικό του Final-4, που διεξήχθη στο Κλειστό Γυμναστήριο της Κω, επικράτησε της Α.Ε. Δικαίου με σκορ 79-62, καταλαμβάνοντας την πρώτη θέση αήττητος. Τους περισσότερους πόντους για την ομάδα σημείωσαν οι Αντώνης Ασημακόπουλος και Κώστας Τσότσος. Στον ημιτελικό ο Ιπποκράτης είχε ξεπεράσει το εμπόδιο του Διαγόρα Ρόδου με σκορ 87-66 και πρώτο σκόρερ το Νώντα Γκοράτσα. Προπονητής της ομάδας την περίοδο αυτή ήταν ο Πρόδρομος Κανενόπουλος.

Στη συνέχεια, ο Ιπποκράτης έλαβε μέρος στο Ειδικό Πρωτάθλημα Ανόδου στη Γ' Εθνική Κατηγορία που διοργανώνεται κάθε χρόνο μεταξύ των Πρωταθλητών των νησιωτικών Τ.Ε. της Ομοσπονδίας. Εκεί αντιμετώπισε τον Πανναξιακό, την Αναγέννηση Σάμου και τον Όμηρο Καλλιμασιάς, χάνοντας εν τέλει το δικαίωμα ανόδου από τον πρώτο. Μετά την εθελοντική αποχώρηση, όμως, των Αγίων Θεοδώρων Αρχαγγέλου από το Πρωτάθλημα της Γ' Εθνικής άνοιξε ο δρόμος για την αντικατάστασή τους από τον Ιπποκράτη κατά την αγωνιστική περίοδο 2015-16. Όπως και παλαιότερα, οι ομάδες που συμμετείχαν στη Γ' Εθνική μοιράστηκαν σε τέσσερις Ομίλους, με τον Ιπποκράτη να εντάσσεται στο 2ο Όμιλο Νότου. Διεκδικώντας τον τίτλο του Πρωταθλητή απέναντι σε 13 αντιπάλους, ο σύλλογος συγκέντρωσε 18 νίκες και 8 ήττες. Στην τελική βαθμολογική κατάταξη βρέθηκε στην 5η θέση ανανεώνοντας την παρουσία του στην Κατηγορία για την επόμενη χρονιά. Το Φεβρουάριο του 2016 καθήκοντα πρώτου προπονητή ανέλαβε ο Ρούλης Αλμπάνης, για να τον διαδεχθεί λίγες μόνο ημέρες μετά ως παίκτης-προπονητής ο Αντώνης Ασημακόπουλος. Ο Ασημακόπουλος ήταν επίσης ο κορυφαίος σκόρερ της ομάδας (473 πόντοι) και πέμπτος παραγωγικότερος παίκτης μεταξύ όλων των αθλητών των τεσσάρων Ομίλων.

Η ταυτόχρονη συμμετοχή του ανδρικού τμήματος του Ιπποκράτη στη Γ' Εθνική και του γυναικείο τμήματος στην Α1 Εθνική στάθηκε αφορμή για σοβαρή διοικητική και οικονομική κρίση στο σύλλογο τη διετία 2014-2016, καθώς κονδύλια έπρεπε να ανακατευθυνθούν και προς τις δύο κατευθύνσεις χωρίς κανένα από τα δύο τμήματα να βρεθεί στη θέση του αδικημένου. Αφού συζητήθηκε εκτενώς το ενδεχόμενο απορρόφησης του ενός από τα δύο τμήματα από κάποιο άλλο σωματείο του νησιού και εν τέλει απορρίφθηκε, κι αφού πραγματοποιήθηκαν εκλογές στο σωματείο, ανακοινώθηκε τελικά στις αρχές Σεπτεμβρίου του 2015 η κανονική συμμετοχή τόσο του ανδρικού όσο και του γυναικείου τμήματος στις Εθνικές Κατηγορίες που τους αντιστοιχούσαν. Το επόμενο καλοκαίρι του 2016, ωστόσο, το γυναικείο τμήμα αποδέσμευσε όλες τις ενήλικες αθλήτριές του και αποσύρθηκε στο Τοπικό Πρωτάθλημα.

Το επόμενο φθινόπωρο ο Ιπποκράτης επέστρεψε στα γήπεδα της Γ' Εθνικής Ανδρών, για να συμμετάσχει εκ νέου στους αγώνες του 2ου Ομίλου Νότου. Νέος προπονητής της ομάδας ήταν ο Μιχάλης Καπλανίδης, ο οποίος πρόσφατα είχε καθοδηγήσει τη γυναικεία ομάδα στην πορεία της στην Α1 Εθνική. Ο σύλλογος ολοκλήρωσε τις αγωνιστικές του υποχρεώσεις για την περίοδο 2016-17 στη 2η θέση της κατάταξης. Σε 24 αγωνιστικές συγκέντρωσε 20 νίκες, μία λιγότερη από τον πρωτοπόρο Διαγόρα Δρυοπιδέων Αιγάλεω. Αμφότερες οι ομάδες προβιβάστηκαν άμεσα στη Β' Εθνική Κατηγορία. Κορυφαίος σκόρερ της ομάδας αναδείχθηκε ο Αντώνης Ασημακόπουλος (446 πόντοι), με τον Κώστα Χαρίση να ακολουθεί (367 πόντοι). Στο στατιστικό πίνακα των σκόρερς για το σύνολο του Ομίλου, οι δύο αθλητές κατέλαβαν την 3η και 8η θέση αντίστοιχα.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1993-94 | 4 | Γ' Εθνική |  ? | - |  ? | - | - |  ? | - | - | - | - | - |
| 1995-96 | 4 | Γ' Εθνική |  ? | - |  ? | - | - |  ? | - | - | - | - | - |
| 2003-04 | 4 | Γ' Εθνική | 11 | - | 8-16 | - | - |  ? | - | - | - | - | - |
| 2008-09 | 4 | Γ' Εθνική | 13 | - | 7-18-1 | - | - | Αριστείδης Τσιούντος | - | - | - | - | - |
| 2015-16 | 4 | Γ' Εθνική | 5 | - | 18-8 | - | - | Αντώνης Ασημακόπουλος | - | - | - | - | - |
| 2016-17 | 4 | Γ' Εθνική | 2 | - | 20-4 | - | - | Αντώνης Ασημακόπουλος | - | - | - | - | - |
| 2017-18 | 3 | Β' Εθνική | 3 | Μπαράζ Ανόδου | 21-9 | 1-0 | - | Φάνης Κουμπούρας | 1η - Α' Φάσης | 1 | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Στέφανος Αλάβανος |
|  | Δημήτρης Αλεξίου |
|  | Αντώνης Ασημακόπουλος |
|  | Κώστας Βασιλειάδης |
|  | Παναγιώτης Γιάννου |
|  | Νώντας Γκοράτσας |
|  | Γιάννης Δαουλτζής |
|  | Βαγγέλης Κάππας |
|  | Λεωνίδας Κατσούβας |
|  | Νίκος Κοκαλάκης |
|  | Γιώργος Κουζούκας |
|  | Φάνης Κουμπούρας |
|  | Κώστας Κωστογλάκης |
|  | Θοδωρής Λαουμζής |
|  | Παναγιώτης Μαλιούρας |
|  | Λάκης Μαούνης |
|  | Αποστόλης Μουσελίμης |

 | 

| Εθν | Ονοματεπώνυμο |
| --- | --- |
|  | Κώστας Παμπρής |
|  | Γιάννης Παπούλης |
|  | Μιχάλης Πλατέλλας |
|  | Δημήτρης Πλευράκης |
|  | Αλέξανδρος Σήφης |
|  | Γιώργος Σκουφής |
|  | Γιώργος Σούλης |
|  | Ενέα Τόρα |
|  | Ευθύμης Τσακαλέρης |
|  | Παύλος Τσιλιγκίρης |
|  | Αριστείδης Τσιούντος |
|  | Κώστας Τσότσος |
|  | Κώστας Χαρίσης |
|  | Τάσος Χατζημιχάλης |

 |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Μιχάλης Καπλανίδης | ~ 1993 |
|  | Γιάννης Παπούλης | ~ 1997 |
|  | Πρόδρομος Κανενόπουλος |  ? - Ιουν 2012 |
|  | Δημήτρης Δρόσος | Ιουν 2012 - Ιουν 2013 |
|  | Μιχάλης Πλατέλλας | Αυγ 2013 - Μαι 2014 |
|  | Πρόδρομος Κανενόπουλος | Ιουν 2014 - Φεβρ 2016 |
|  | Ρούλης Αλμπάνης | Φεβρ 2016 - Φεβρ 2016 |
|  | Αντώνης Ασημακόπουλος | Φεβρ 2016 - |
|  | Μιχάλης Καπλανίδης | Αυγ 2016 - Ιουλ 2017 |
|  | Χάρης Κουλουριώτης | Ιουλ 2017 - Ιουν 2018 |
|  | Σάββας Συμεωνίδης | Αυγ 2018 - σήμερα |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2017-18, ο Α.Σ. Κώων Ιπποκράτης έλαβε μέρος για πρώτη φορά στην ιστορία του στο Πρωτάθλημα της Β' Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης. Ειδικότερα ήταν η μία από τις 16 ομάδες που συνέθεσαν τον Όμιλο Νότου. Για χορηγικούς λόγους εμφανίστηκε τη χρονιά αυτή με την επίσημη ονομασία «**Α.Σ. Κώων Ιπποκράτης Casa Cook Hotel**».

Ο σύλλογος της Κω ολοκλήρωσε τις αγωνιστικές του υποχρεώσεις στην 3η θέση του τελικού βαθμολογικού πίνακα. Ο απολογισμός της χρονιάς ήταν 21 νίκες σε 30 αγωνιστικές. Η απευθείας άνοδος χάθηκε για μία νίκη λιγότερη σε σχέση με το δευτεραθλητή Διαγόρα Δρυοπιδέων. Στη συνέχεια ο Ιπποκράτης έλαβε μέρος σε αγώνα κατάταξης απέναντι στην ομάδα που κατέκτησε την αντίστοιχη θέση στον Όμιλο Βορρά, την Ευρώπη Πευκοχωρίου. Επικρατώντας στο Κλειστό Γυμναστήριο του Παπάγου με σκορ 64-57, έγινε η πρώτη επιλαχούσα ομάδα για άνοδο στην Α2 Εθνική σε περίπτωση που προέκυπτε κενή θέση. Πράγματι τον Ιούλιο ανακοινώθηκε ότι οι Κώες θα έπαιρναν τη θέση της Δόξας Λευκάδας στην αμέσως ανώτερη κατηγορία. Κορυφαίος σκόρερ της ομάδας τη χρονιά αυτή ήταν ο Φάνης Κουμπούρας.

Την ίδια χρονιά ο Ιπποκράτης συμμετείχε επίσης για πρώτη φορά στο θεσμό του Κυπέλλου Ελλάδος. Περιορίστηκε στην πρεμιέρα (13 Σεπτεμβρίου 2017) όπου και γνώρισε την ήττα από τον Μανδραϊκό εκτός έδρας με σκορ 85-71.

Έδρα του συλλόγου είναι το Δημοτικό Κλειστό Γυμναστήριο Κω, χωρητικότητας περίπου 250 καθήμενων θεατών. Πρόεδρος του διοικητικού συμβουλίου είναι ο Στέφανος Χαρτοφυλής. Καθήκοντα πρώτου προπονητή διατήρησε ο Χάρης Κουλουριώτης. Στις αρχές Αυγούστου του 2018 ανακοινώθηκε η διαδοχή του για την επόμενη χρονιά από το Σάββα Συμεωνίδη.

Παραπομπές
----------

1. 1 2  «Κλειστό Δ.Α.Κ. Κω» Αρχειοθετήθηκε 2016-04-15 στο Wayback Machine. πληροφορίες στον ιστότοπο Gipeda.gr.
2. ↑  «Ιστορία του Συλλόγου», πληροφορίες στον (παλαιότερο) επίσημο ιστότοπο του συλλόγου.
3. ↑  «Η πρώτη άνοδος του Ιπποκράτη!» Αρχειοθετήθηκε 2013-11-08 στο Wayback Machine. άρθρο στον ιστότοπο 12Sports.gr, 28 Φεβρουαρίου 2014.
4. ↑  «Ο πρωταθλητής Ιπποκράτης (1995)» Αρχειοθετήθηκε 2013-11-08 στο Wayback Machine. άρθρο στον ιστότοπο 12Sports.gr, 23 Απριλίου 2014.
5. 1 2 3 4 5  «Η ιστορία των αγώνων μπαράζ», άρθρο στον ιστότοπο της εφημερίδας «Δημοκρατική», 27 Ιουνίου 2017.
6. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2008-2009», άρθρο στον ιστότοπο της Ελληνικής Ομοσπονδίας Καλαθοσφαίρισης.
7. ↑  «To «σήκωσε» ο Ιπποκράτης»[*νεκρός σύνδεσμος*], άρθρο στον ιστότοπο GiafkaSports.gr, 26 Νοεμβρίου 2011.
8. ↑  «Κυπελλούχος ο Ιπποκράτης!»[*νεκρός σύνδεσμος*], άρθρο στον ιστότοπο της εφημερίδας «Η Ροδιακή», 27 Νοεμβρίου 2011.
9. ↑  «Νέος προπονητής ο Δρόσος»[*νεκρός σύνδεσμος*], άρθρο στον ιστότοπο GiafkaSports.gr, 25 Ιουνίου 2012.
10. ↑  «Και τώρα η άνοδος!», άρθρο στον ιστότοπο της εφημερίδας «Η Ροδιακή», 4 Ιουνίου 2013.
11. ↑  «Ο Ιπποκράτης Πρωταθλητής», άρθρο στην εφημερίδα «Γνώμη», φύλλο 3 Ιουνίου 2013, σελ. 26.
12. ↑  «Στη Γ' Εθνική Νότου ο Βούρειος Χίου»[*νεκρός σύνδεσμος*], άρθρο στον ιστότοπο Tsiotras.blogspot.gr, 23 Ιουνίου 2013.
13. ↑  «Για ένα καλάθι...», άρθρο στον ιστότοπο της εφημερίδας «Η Ροδιακή», 26 Ιουνίου 2013.
14. ↑  «Ο Πλατέλλας στο ανδρικό» Αρχειοθετήθηκε 2013-11-08 στο Wayback Machine. άρθρο στον ιστότοπο 12Sports.gr, 24 Αυγούστου 2013.
15. ↑  «Μηδενισμός και αποβολή για Ιπποκράτη» Αρχειοθετήθηκε 2013-11-08 στο Wayback Machine. άρθρο στον ιστότοπο 12Sports.gr, 6 Μαΐου 2014.
16. ↑  «Αήττητος πρωταθλητής ο Ιπποκράτης!», άρθρο στον ιστότοπο της εφημερίδας «Η Ροδιακή», 29 Απριλίου 2015.
17. ↑  «Πρωταθλητής Δωδεκανήσου ο Ιπποκράτης»[*νεκρός σύνδεσμος*], άρθρο στον ιστότοπο GiafkaSports.gr, 27 Απριλίου 2015.
18. ↑  «Πρωταθλητής ο Ιπποκράτης!» Αρχειοθετήθηκε 2016-03-11 στο Wayback Machine. άρθρο στον ιστότοπο της εφημερίδας «Δημοκρατική», 27 Απριλίου 2015.
19. ↑  «Ο Κανενόπουλος στον Ιπποκράτη!» Αρχειοθετήθηκε 2013-11-08 στο Wayback Machine. άρθρο στον ιστότοπο 12Sports.gr, 25 Ιουνίου 2014.
20. ↑  «Ο Πανναξιακός στην Γ' εθνική», άρθρο στον ιστότοπο Sport24.gr, 26 Ιουνίου 2015.
21. ↑  «Αποχώρησαν οι Άγιοι Θεόδωροι, στη Γ' Εθνική ο Ιπποκράτης Κω» Αρχειοθετήθηκε 2015-08-09 στο Wayback Machine. άρθρο στον ιστότοπο InfoBasket.gr, 3 Αυγούστου 2015.
22. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2015-2016», άρθρο στον ιστότοπο της Ελληνικής Ομοσπονδίας Καλαθοσφαίρισης.
23. ↑  «Τέλος ο Κανενόπουλος!» Αρχειοθετήθηκε 2018-07-21 στο Wayback Machine. άρθρο στον ιστότοπο της εφημερίδας «Δημοκρατική», 11 Φεβρουαρίου 2016.
24. ↑  «Τα ηνία στον Ασημακόπουλο»[*νεκρός σύνδεσμος*], άρθρο στον ιστότοπο InfoBasket.gr, 25 Φεβρουαρίου 2016.
25. ↑  «Top scorer της Γ΄ εθνικής ο Σπύρος Γεωργούτσος (τελική κατάταξη 2015-2016)» Αρχειοθετήθηκε 2018-10-18 στο Wayback Machine. άρθρο στον ιστότοπο InfoBasket.gr, 27 Απριλίου 2016.
26. ↑  «Νέο Δ.Σ. ξεκαθαρίζει το τοπίο...» Αρχειοθετήθηκε 2020-09-19 στο Wayback Machine. άρθρο στον ιστότοπο 12Sports.gr, 29 Αυγούστου 2015.
27. ↑  «Κανονικά σε Α1 ο Ιπποκράτης!» Αρχειοθετήθηκε 2015-12-29 στο Wayback Machine. άρθρο στον ιστότοπο της εφημερίδας «Δημοκρατική», 3 Σεπτεμβρίου 2015.
28. ↑  «Παρών στις εθνικές κατηγορίες!», άρθρο στον ιστότοπο της εφημερίδας «Η Ροδιακή», 4 Σεπτεμβρίου 2015.
29. ↑  «Ας μιλήσουμε για τον Ιπποκράτη...»[*νεκρός σύνδεσμος*], άρθρο στον ιστότοπο 12Sports.gr, 2 Σεπτεμβρίου 2016.
30. ↑  «Δεν «κατεβαίνει» στην Α2 γυναικών ο Ιπποκράτης Κω» Αρχειοθετήθηκε 2020-09-24 στο Wayback Machine. άρθρο στον ιστότοπο NorthBasket.gr, 1 Σεπτεμβρίου 2016.
31. ↑  «Δεν «κατεβαίνει» στην Α2 γυναικών ο Ιπποκράτης Κω - Ανακοίνωση του συλλόγου»[*νεκρός σύνδεσμος*], άρθρο στον ιστότοπο Tsiotras.blogspot.gr, 31 Αυγούστου 2016.
32. ↑  «Αναλαμβάνει τον Ιπποκράτη ο Καπλανίδης!» Αρχειοθετήθηκε 2016-07-27 στο Wayback Machine. άρθρο στον ιστότοπο της εφημερίδας «Δημοκρατική», 26 Ιουλίου 2016.
33. ↑  «Ο Καπλανίδης στον Ιπποκράτη Κω» Αρχειοθετήθηκε 2016-09-27 στο Wayback Machine. άρθρο στον ιστότοπο Ebasket.gr, 27 Ιουλίου 2016.
34. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2016-2017», άρθρο στον ιστότοπο της Ελληνικής Ομοσπονδίας Καλαθοσφαίρισης.
35. ↑  «Οι σκόρερ της Γ' Εθνικής (2016-17)», άρθρο στον ιστότοπο InfoBasket.gr, 23 Μαΐου 2017.
36. ↑  «Πρόγραμμα και Βαθμολογία Πρωταθλήματος Β' Εθνικής Κατηγορίας Ανδρών (Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
37. ↑  «Β΄Εθνική (Νότος / 30ή αγωνιστική): Σώθηκε το Ηράκλειο, στην Γ΄Εθνική το Κορωπί», άρθρο στον ιστότοπο InfoBasket.gr, 20 Μαΐου 2018.
38. ↑  «Β' Εθνική Νότου: Στην Γ' Εθνική το Κορωπί, «σώθηκαν» Παγκράτι, Ελευσίνα και Ηράκλειο» Αρχειοθετήθηκε 2022-08-26 στο Wayback Machine. άρθρο στον ιστότοπο SuperBasket.gr, 20 Μαΐου 2018.
39. ↑  «Πήρε τη νίκη ο Ιπποκράτης και περιμένει…», άρθρο στον ιστότοπο InfoBasket.gr, 27 Μαΐου 2018.
40. ↑  «Πρώτος επιλαχών ο Ιπποκράτης!» Αρχειοθετήθηκε 2018-07-02 στο Wayback Machine. άρθρο στον ιστότποο AegeaNews.gr, 27 Μαΐου 2018.
41. ↑  «Πέφτει η Λευκάδα, ανεβαίνει στην Α2 ο Ιπποκράτης που έχει συνάντηση με Ζιάγκο» Αρχειοθετήθηκε 2018-07-09 στο Wayback Machine. άρθρο στον ιστότοπο BasketBlog.gr, 5 Ιουλίου 2018.
42. ↑  «Αλλάζει τον… χάρτη των πρωταθλημάτων η Δόξα Λευκάδας», άρθρο στον ιστότοπο InfoBasket.gr, 5 Ιουλίου 2018.
43. ↑  «Δεν τα κατάφερε ο Ιπποκράτης»[*νεκρός σύνδεσμος*], άρθρο στον ιστότοπο της εφημερίδας «Δημοκρατική», 14 Σεπτεμβρίου 2017.
44. ↑  «Δεν τα κατάφερε στην Μάνδρα ο Ιπποκράτης» Αρχειοθετήθηκε 2017-11-24 στο Wayback Machine. άρθρο στον ιστότοπο GiafkaSports.gr, 13 Σεπτεμβρίου 2017.
45. ↑  «Με Κουλουριώτη στη Β' Εθνική ο Ιπποκράτης», άρθρο στον ιστότοπο της εφημερίδας «Η Ροδιακή», 13 Ιουλίου 2017.
46. ↑  «Αναλαμβάνει τον Ιπποκράτη Κω ο Κουλουριώτης» Αρχειοθετήθηκε 2017-08-14 στο Wayback Machine. άρθρο στον ιστότοπο Basketa.gr, 13 Ιουλίου 2017.
47. ↑  ««Τιμονιέρης» στον Ιπποκράτη Κω ο Σάββας Συμεωνίδης», άρθρο στον ιστότοπο InfoBasket.gr, 3 Αυγούστου 2018.
48. ↑  «Ανακοίνωσε Συμεωνίδη, κλείνει Λάανε ο Ιπποκράτης Κω», άρθρο στον ιστότοπο Sport24.gr, 3 Αυγούστου 2018.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Σ. Κώων Ιπποκράτης, επίσημος ιστότοπος.
* Α.Σ. Κώων Ιπποκράτης, επίσημος λογαριασμός στο Facebook.
* Κλειστό Δ.Α.Κ. Κω, πληροφορίες στον ιστότοπο Gipeda.gr.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες A' Κατηγορίας Ανδρών Τ.Ε. Ε.Ο.Κ. Δωδεκανήσου 2021-2022 |
| --- |
|  |
| Όμιλος Ρόδου | 
* Αρχάγγελος
* Γαλάζια Ακαδημία
* Ιάλυσος
* Καλλιθέα
* Κάρπαθος
* Ροδίων Άθλησις
 |  |
|  |
| Όμιλος Νήσων | 
* Αίολος Κεφάλου
* Ε.Α. Καλύμνου
* Ηρακλής 2000
* Ιπποκράτης Κω
* Φοίβως Κω
 |

 |